Q=4	C=4	SS=0	LS=0	PS=0	DC=0	LC=0	SD=0	BS=1	G0=15	G1=10	G2=4	DLID=kaa_Latn	BODY=Kásipodaq uıymdarynyń forýmy ótti\nQazaqstan • 10 Qazan, 2019\n«Qaýipsiz kásiporyn – saý jumysshy» taqyrybynda elordanyń bastaýysh kásipodaq uıymdarynyń forýmy ótti. Sharany Nur-Sultan qalasy Kásipodaqtar ortalyǵy uıymdastyrdy.\nForým jumysyna Qazaq­stan Kásipodaqtar federa­sııasynyń basshylary, áleý­mettik seriktester, bastaýysh kásipodaq uıymdarynyń mú­sheleri, halyqaralyq uıym­dardyń, ortalyq memle­kettik organdardyń jáne kom­mer­sııalyq emes uıymdardyń ókilderi, sondaı-aq eńbekti qorǵaý salasyndaǵy sarapshylar men ǵalymdar qatysty. Maqsat – óndiristik jaraqattar, kásiptik aýrýlar, óndiristegi qaıǵyly oqıǵalar jáne eńbek qaýipsizdigi jaǵdaılaryn jaq­sartý, sondaı-aq jumys isteıtin halyqtyń densaýlyǵyn saqtaý jáne qoldaý.\nJıyndy ashqan Kásip­odaqtar federasııasynyń tór­aǵasy Eraly Toǵjanov bastaýysh kásipodaq uıymdarynyń qyzmeti Kásipodaqtar fede­rasııasynyń erekshe nazarynda ekenin atap ótti. О́z sózinde elimizdiń kásipodaqtar basshysy óndiristik jaraqat máselesine toqtaldy. Kásipodaqtar qabyl­daǵan sharalardyń nátıjesinde kásiptik jaraqat alý dınamıkasy tómendegeni aıtyldy.\nBul kún kásipodaqtar qoz­ǵalysy úshin óte mańyzdy. Bıyl alǵash ret Kásipodaqtar federasııasynyń bastamasymen, Úkimettiń sheshimimen 10 qazan – Qazaqstan Respýblı­kasyndaǵy merekelik kún­der tizimine engizildi. Bul kásip­odaqtardyń jáne olar­dyń birlestikteriniń róli men ma­ńyzdylyǵyn aıqyndaıdy. Eli­mizdegi kásipodaqtar qoz­ǵa­lysyn damytýǵa jańa ser­­pin berdi. Sonymen qatar qyrkúıektiń sońǵy jek­sen­bisinde – Eńbek kúni atalyp ótti. Bul – ár eńbekkerdiń, ár kásipodaq múshesiniń meıramy. Prezıdent Qasym-Jomart Toqaev barlyq eńbekkerlerdiń róliniń mańyzdylyǵyn, eńbek adamynyń kúsh-jigeriniń arqa­synda Qazaqstannyń qar­qyn­dy damyp kele jatqa­nyn atap ótti. Elbasy Nursultan Ábishuly Nazarbaev qazaq­stan­dyq kásipodaqtar – turaq­tylyq tiregi, áleýmettik-eń­bek qatynastarynyń baza­lyq elementi bolyp taby­latyn­dyǵyn árqashan atap otyrady. Kásipodaqtar árqashan azamattyq qoǵamnyń negizgi tirekteriniń biri bolyp qala beredi», dedi ol.\nSharaǵa qatysýshylar zııan­dy eńbek jaǵdaılary bar jumys oryndaryn qysqartý máseleleri Kásipodaqtar úshin ózekti bolyp qalatynyn alǵa tartty. Statıstıkaǵa sáıkes, 1,6 mıllıon jumysshynyń 373 myńy nemese árbir tórtinshisi (22,3%) zııandy jáne qaýipti eńbek jaǵdaılarynda jumys isteıdi. Shamamen árbir ekin­shi jumysshy (45,4%) shý men dirildiń joǵarylaýy jaǵ­da­ıynda jumys isteıdi, al 34,4%-nyń jumys aımaǵynda gazdyń lastanýy men shańnyń áseri mol.\nOsy problemalardy eskere otyryp, Kásipodaqtar fede­ra­sııasy Úkimetke eńbek­ti qor­ǵaýdy basqarý júıe­sin en­gizý bóliginde zańnama­ny jetildirý boıynsha usy­nystarmen júginip, áleý­mettik baǵyttaǵy jumys be­rý­shilerge ǵımarattar men qury­lystardyń tehnıkalyq jaǵ­daıyn jańartýǵa jáne jumys uıymdastyrýdaǵy kemshi­likterdi joıýǵa baılanys­ty shyǵyndar úshin salyq­tyq jeńildikter berý tárizdi usynystar aıtyp otyr. Qaýip­sizdik jáne eńbekti qor­ǵaý máseleleri boıynsha ákim­shilik jáne qylmystyq jaýap­kershilik sharalaryn kúsheıtý, óndiristegi jazataıym oqıǵalar men kásiptik aýrýlardy esepke alý men baqylaýdyń biryńǵaı aqparattyq júıesin qurý sııaq­ty usynystar bar.\nMańǵystaýda kólik qatynastaryna shekteý qoıyldy\nAlmatyda indetten aıyqqan 5 adam bar\nKoronavırýstyń taralmaýy úshin ne isteý kerek (vıdeo)\nElimizde vırýs juqtyrǵandar sany 228-ge jetti\nQaraǵandyda taǵy úsh adamnyń koronavırýs juqtyrǵany belgili boldy\n30 naýryzdan bastap Aqtaý qalasy karantınge jabylady